بہت چھوٹی، چھوٹی اور درمیانی صنعتوں کی وزارت
ایم ایس ایم ای وزارت کے ذریعہ ملک میں ایم ایس ایم ای کو مددفراہم کرنے کے لئے اپنے سنگل ونڈوسسٹم پورٹل ‘چیمپئن ’ کومستحکم کرنے کے لئے آرٹیفیشل انٹلی جینس  اورمشین لرننگ  کا آغاز
وزارت کے ذریعہ ایم ایس ایم ای سے متعلقہ مسائل اور شکایات کا جلد اورموثرطورسے حل کرنے کے لئے
اے آئی اور ایم ایل آلات کو لاگوکیاگیاہے
نئی دہلی ،14؍اکتوبر:وزارت کے چیمپئن پورٹل پرمندرجہ ذیل رابطہ ‘‘ اے آئی کارنر’’ پراے آئی اور ایم ایل انالٹکس کو دیکھا جاسکتاہے :
https://champions.gov.in/msme_grievances/news_opinion/analytics.htm
چھوٹی ، بہت چھوٹی اوراوسط درجے کی صنعتوں کی وزارت کے ذریعہ ایک بڑی پہل کرتے ہوئے چھوٹی ، بہت چھوٹی اوردرمیانہ درجے کی صنعتوں  کے مسائل پرتعاون اوران کاحل پیش کرنے کے مقصد سے آرٹیفیشل انٹلی جینس  اورمشین لرننگ  کے جدید ترین آئی ٹی آلات کو لاگو کیاہے ۔ وزارت کے ذریعہ اے آئی اورایم ایل کو اپنی مستحکم سنگل کھڑکی سسٹم ‘ چیمپئن ’ پرجاری کیاگیاہے ، جسے وزیراعظم نے یکم جون ، 2020کو جاری کیاتھا۔
یہ کثیرالامقاصد سسٹم ورچوول سطح پرایک پورٹل ہے اورملک کے تقریبا 69مقامات پراس کے تکنیکی آلات سے مرصع فزیکل کنٹرول روم موجود ہیں۔ یہ بہت کم ہی وقت میں ایم ایس ایم ای کے لئے فرنٹ پلیٹ فارموں میں سے ایک کے طورپر ابھرکرسامنے آیاہے ۔
ایم ایس ایم ای وزارت نے کووڈ -19کو ایک چیلنج کے طورپر لیاہے اور مستقبل کی مداخلتو ں کے ساتھ اسے ایک مواقع کی شکل میں تبدیل کررہاہے ۔ اس مشکل دورمیں وزارت کے ذریعہ نہ صرف نیک نیتی سے ایم ایس ایم ای کی حمایت مہیاکرائی جارہی ہے بلکہ اس بحران کو ایک موقع کی شکل میں تبدیل کرنے کی کوشش بھی کی جارہی ہے ۔ سچ تو یہ ہے کہ رکاوٹوں کو ختم کرتے ہوئے مشکلات کو دورکرکے انھیں ایک چیمپئن بنایاجارہاہے ۔
ایم ایس ایم ای وزارت نے آگے کہاکہ وہ ملک اور ایم ایس ایم ای کو صنعتوں کو 4.0کی سمت میں لے جانے کے تعلق سے تسلسل سے کام کررہا ہے۔وہ صنعت کو 4.0کی شکل میں زمرہ بند صنعتی اکائیوں کو اپنارہاہے اور دوسرو ں کو بھی اسے اپنانے کے لئے تحریک دے رہاہے ۔ سینسر، موٹرز، کمپیوٹرڈسپلے اوردوسری اینی میشن جیسی ضروری اوراہم مصنوعات کی تعمیر میں بھی وزارت تعاون مہیاکرارہی ہے ۔
اس ضمن میں جیسا کہ پہلے ہی وعدہ کیاگیاتھا ، وزارت کے ذریعہ اپنی چیمپئن پورٹل پرآرٹیفیشل انٹلی جنس  اورمشین لرننگ  کو لاگوکیاگیاہے ۔ اس کام میں ٹکنالوجی کمپنی انٹیل اس کی معاون ہے ۔ پچھلے 5مہینوں میں انٹیل نے اے آئی اورایم ایل کے کچھ حالات کو روبہ کارلانے میں وزارت کی رہنما ئی کی ہے ۔ جو اب استعمال کے لئے پوری طر ح تیارہوچکے ہیں ۔ وزارت کے مطابق انٹیل اور اس کی صنعتی شراکت دارنے وزارت کے چیمپئن پورٹل پراے آئی اورایم ایل کے پورے ڈومین کو مفت لاگوکیاہے ۔
ایم ایس ایم ای کے مرکزی وزیرجناب نتن گڈکری نے گذشتہ روزانٹیل کی جانب سے منعقد اے آئی چوٹی اجلاس میں اس ضمن میں وزارت کے ذریعہ کئے گئے اقدامات کی تفصیل دی ۔ انھوں نے انٹیل اوراس کی معاون کو انڈیا پرو-بونوکے لئے یہ خدمات فراہم کرنے پر خصوصی طورپرشکریہ اداکیااورکہاکہ این آئی سی کی مدد سے اورانٹیل کی مقامی ٹیم کی رہنمائی میں وزارت میں داخلی طورپر کام کاج کا تجزیہ کرنے اس کا ڈیزائن تیارکرنے کا کام انجام دیاہے ۔ انھوں نے تہہ دل سے ان تمام ٹیموں کا شکریہ اداکیا۔
آرٹیفیشل انٹلی جنس کے بارے میں -
- اے آئی مشینوں کو انسانو ں کی طرح سوچنے ، کام کرنے اورسیکھنے کا اہل بنانے کی ایک سوچ ہے ۔
- اس میں مشینوں کو سیکھنے ، موافق اوراہل بنانے کی صلاحیت ہے ،یہ وہ کام بھی کرسکتاہے جو ‘‘رول –بیسڈ آٹومیشن ’’نہیں کرسکتا۔
اس مرحلے میں جو چیزیں لاگو کی گئیں :
- اے آئی نے ایم ایس ایم ای وزارت کو اپنے سے متعلق اپنی پالیسی والی کارروائی کے لئے فیس بک ، ٹویئٹر، انسٹاگرام بلاگ –فورم اورآن لائن اخبارات کے توسط سے سوشل میڈیا تک رسائی فراہم کرناشروع کردیاہے ۔جس سے اب تک وزارت دورتھی ۔
- وزارت کا کہناہے کہ اب تک ہم شکایات کے ازالے کے لئے اپنے چیمپئن پورٹل کے ذریعہ سے آنے والی شکایات اوراعداد وشمار پر منحصررہتے تھے مگراب ہم پورے ایم ایس ایم ای شعبے کی نبض پہچاننے کے اہل ہوچکے ہیں ۔اوراس کے لئے متعلقہ لوگوں کو اب ہمارے پورٹل پرجانے کی ضرورت بھی نہیں رہی ۔
- وزارت کے حکام کا کہناہے کہ اب ریئل –ٹائم میں ایم ایس ایم ای شعبے سے جڑے ہوئے یا اس پرمنحصررہنے والوں کے احساسات وخیالات سے بہرہ ورہوناممکن ہوسکے گا۔
- اس کے علاوہ ڈاٹافراہم کرنے والے اے آئی آلات سمجھنے میں بہت آسان ہوتے ہیں وہ کئی طرح سے ڈاٹاکو سلائس اورڈائس کرسکتے ہیں جو ایم آئی ایس یعنی اطلاعات کا نظم کرنے والی تدابیر کے روایتی ذرائع میں موجود نہیں تھی ۔
- یہ نہ صرف ہمارے ماہرین کو بلکہ عام ملازمین کو بھی باآسانی کارروائی لائق نکات کی نشاندہی میں معاونت کرے گا۔
- ایک افسرکے مطابق ڈاٹاانالیٹکس کو مرکزی سطح کی ٹیموں کے ساتھ ریئل –ٹائم لائیو –ڈاٹا لنک کی شکل میں آسانی سے ساجھا کیاجاسکتاہے ۔ اب پورے ہندوستان میں پھیلے ہوئے چیمپئن کنٹرول روم سے گفتگوکی جاسکتی ہے ۔
- وزارت کا ماننا ہے کہ اب تجزئیے کے لئے ڈاٹاتیارکرنے کا تھکادینے والاکام اے آئی کے ذریعہ کیاجائے گا۔ اس طرح سے انسانی وسائل میں لوگوں کو زیادہ سے زیادہ پیداواری شعبوں میں ملوث رہنے سے آزادی ملے گی ۔
ان امکانات اورجذبات کے ساتھ اس کی شروعات کردی گئی ہے :
- تجزیئے کے لئے اے آئی اورانالیٹکس ٹکنالوجی کے ساتھ اپنے چیمپئن پورٹل کواہل اوردرست بنانا ۔
- یہ انھیں ریئل –ٹائم میں شکایات کو سمجھنے میں تعاون دے گا ، جن وسیع طورپر مہیاشدہ سوشل میڈیا وہ آن لائن ڈاٹا کی بنیاد پرانفارمیشن انٹلی جنس اورتجزیئے شامل ہیں ۔
- ایک افسرکے مطابق یہ ان –پٹ اورمداخلت کے علاوہ ہمارے اطلاعاتی وسائل میں اضافہ کرے گااورہمیں انسانی وسائل سے آزادی دے گا۔
ایم ایس ایم ای وزارت کی جانب سے یہ بھی کہاگیاہے کہ اب اگلامرحلہ نسبتاآسان ہے ، جس کے لئے تجربہ کیاجارہاہے ۔دوسرے مرحلے میں ریئل –ٹائم شکایت ازالہ اورنظم کو اس میں ظاہرکیاجائے گا۔جس میں یہ چیزیں شامل ہوں گی ۔
- اے آئی کے اہل چیٹ باٹس کے توسط سے کنٹرول روم اور حکام کی کارکردگی کو بڑھاوادینا جس سے پورٹل صارفین کی شکایت پر رد عمل میں تیزی لائی جاسکے ۔
- چیمپئن پورٹل کے ذریعہ موثرحل اورزیادہ سے زیادہ متعلقہ افراد کے اطمینان کے لئے اس کے ون ونڈوسسٹم اور شکایت کے ازالہ کرنے والے سسٹم کو پورے طورپر ریئل –ٹائم اوروسیع تجزیہ مہیاکرانا۔